Source: http://www.bihon.ro/csm-oradea-a-castigat-primul-meci-al-finalei-cu-csm-steaua/2053896
Timestamp: 2019-02-22 07:50:48+00:00

Document:
CSM Oradea a câștigat primul meci al finalei cu CSM Steaua - BIHON
la	4. iunie 2018 22:26	 Reactualizat la:	 4. iunie 2018 23:04
CSM CSU Oradea a învins CSM Steaua cu scorul de 86-73 în meciul întâi al finalei.
FOTO: CSM Oradea - CSM Steaua
FOTO: Suporteri CSM Oradea
Echipa noastră a dominat cu autoritate partida inaugurală a seriei cu CSM Steaua, aflându-se în avantaj în totalitatea timpului de joc. Orădenii au făcut meci tactic foarte bun, practicând un joc colectiv solid, cu o apărare fermă, care a reușit să anihileze principalele „guri de foc” ale steliștilor. Runkauskas și Flowers, care au înscris împreună în meciul decisiv cu U BT Cluj-Napoca nu mai puțin de 41 de puncte (din care 30 prin aruncări de la distanță), au fost incomodați de marcajul gazdelor, nereușind să-și treacă în cont decât 15 puncte și nici un coș de afară.
Victorie incontestabilă
Echipa antrenorului Cristian Achim a deschis foarte bine partida, surprinzându-și adversara încă din start. CSM Steaua n-a putut să înscrie decât 7 puncte în primele opt minute și formația gazdă s-a distanțat la 17 puncte, scor 24-7. Acesta a fost de altfel cel mai mare ecart înregistrat pe tabela de marcaj. Oaspeții au mai redus din handicap, scorul după primul sfert fiind 26-15, dar această distanță s-a păstrat, în linii mari, până la finalul meciului. CSM Steaua nu a reușit să pericliteze avantajul nostru decât în sfertul trei, când jocul gazdelor a scăzut în intensitate. Bucureștenii s-au apropiat la șase puncte, scor 60-54, dar oaspeții nu au putut mai mult de atât. Echipa noastră a făcut un sfert patru foarte bun și a mărit din nou diferența, obținând o victorie incontestabilă, scor final 86-73.
CSM CSU Oradea conduce astfel cu 1-0 la general și ia o primă opțiune spre cucerirea celui de-al doilea titlu de campioană. Cea de-a doua partidă a seriei va avea loc miercuri seară, tot de la ora 20:00.
Arena „Antonio Alexe”. Spectatori: circa 2.100
CSM CSU Oradea – CSM Steaua EximBank 86-73 (26-15, 22-20, 14-19, 24-19)
CSM CSU Oradea: Nicolescu 4, Denison 9 (1×3), Kariniauskas 19 (2×3), Valeika 11, Richard 7 (1×3), Țîbîrnă 4, Mandache 10 (2×3), Gajovic 2, Zeno 20 (2×3). Nu au jucat: Gavrilă, Lázár, T. Fometescu. Antrenor: Cristian Achim. Asistenți: Milan Mitrovic, Marius Marinău
CSM Steaua: Flowers 10, Falker 4, Darwiche 5 (1×3), Runkauskas 5, Zekovic 16 (3×3), Negoițescu, Baciu 4, Fraseniuc 9 (1×3), Marinov 11, Taylor 9 (1×3). Nu au jucat: Diculescu, Petrache. Antrenor: Jukka Mikael Toijala. Asistenți: Sașa Ocokolic, Răzvan Rugiubei
Arbitri: Marius Ciulin, Ciprian Stoica, Bukuresti László. Comisar FR Baschet: Doru Vinași
Taguri: csm oradea, CSM Steaua, finala, meciul 1

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 

CSM 

CSM 
 csm 
 CSM